Eile hommikul oli selline hetk, et olin üksi kodus ja tundsin, et lained hakkavad üle pea kokku lööma. Kas ma saan õpetaja ametiga koolis hakkama? Kas ma saan uue raamatu kirjutamisega hakkama?… Minu meelest käivad need lained paljudel inimestel, ja nn tänapäeva eestlased (- nõme fraas, aga üsna täpne) kipuvad sel puhul väljast abi otsima. Näiteks sensitiividelt. Ma olen üritanud jõuda sinna, et seest ja väljast tähendaks sedasama. Väliselt ei lähe ma  kusagile, raha ei maksa kellelegi, aga abi ma ju küsin, omaette istudes, ning ma ei arva, et see olen lihtsalt mina ise, kes aitab.